Polisieman sterf in hoëspoed-botsingDie polisiemotor se wrak. Foto: Via Arrive Alive. ŉ 45-jarige polisiebeampte is Vrydagmiddag in ŉ hoëspoed-botsing in KwaZulu-Natal dood. Kyle van Reenen, woordvoerder van Crisis Medical, het gesê die botsing het omstreeks 16:00 op die M19-snelweg in die omgewing van Westville, tussen Durban en Pinetown, plaasgevind. “Die beampte was alleen in ŉ amptelike polisiemotor toe hy teen die agterkant van ŉ stilstaande padinstandhoudingsvoertuig vasgery het,” het Van Reenen gesê. “Hy was in die motor se wrak vasgekeer en is met paramedici se aankoms op die toneel dood verklaar.” Omstandighede rondom die botsing word ondersoek. Maroela Media wag vir terugvoer van die polisie oor of die voorval verband hou met ŉ misdaad. Lees ook: Nog geen rede vir jaagtog waarin polisieman sterf Die padinstandhoudingsvoertuig. Foto: Via Arrive Alive